Sony Xperia Z5

Sony Xperia Z5 adalah telefon pintar Android yang dihasilkan oleh Sony. Ia adalah sebahagian daripada Sony Xperia Z series. Pada satu saat, peranti pintar ini pernah dikenali sebagai kod nama projek "Sumire". Seterusnya, ia diperkenalkan bersama dengan Xperia Z5 Compact dan Xperia Z5 Premium semasa sidang media di IFA 2015 pada 2 September 2015. Peranti pintar ini dilancarkan secara sedunia di bulan Oktober dan ia akan dilancarkan di Amerika Syarikat sebagai sebuah peranti pintar yang tidak dikunci pada bulan Februari 2016. Ia juga adalah pewaris kepada Sony Xperia Z3+.
Serupa dengan model yang sebelumnya, peranti pintar ini dapat kalis air dan tahan habuk dengan IP rating yang setinggi 65 dan 68. Selain itu, ia adalah peranti pintar yang pertama daripada Sony yang mempunyai pembaca cap jari. Ia juga mempunyai kamera yang terdapat 23 Megapixel dengan teknologi Hybrid Autofocus yang hanya memerlukan 0.03 saat untuk autofokus. Teknologi ini mempergunakan phase detection autofocus, teknologi yang sama yang boleh ditemui dalam Xperia M5.
Pada bulan Februari 2016, pengurus pemasaran produk kanan daripada Sony Mobile iaitu Jun Makino mengesahkan bahawa Sony Xperia Z5 akan menjadi telefon pintar yang terakhir di dalam Sony Xperia Z series dan telefon pintar yang seterusnya akan dikenali sebagai Sony Xperia X series. Namun khabar angin ini diberhentikan apabila Ketua Pemasaran Sony, Don Mesa  telah menjelaskan bahawa X Series tidak akan menggantikan Z Series.

Perkakasan

Tidak sama dengan model yang sebelumnya, reka bentuk Xperia Z5 terdiri daripada rangka aluminium dengan kaca belakang yang dapat mengurangi sidik jari yang muncul di belakang telefon pintar. Peranti pintar ini juga mempunyai IP rating yang setinggi IP65 dan IP68 yang menjaminkan bahawa ia dapat menahan habuk dan kalis air. Peranti pintar ini mempunyai skrin yang sebesar 5.15 inches (13.1 cm) (Dipasarkan sebagai 5.2 inci) dengan resolusi skrin 1080p yang terdapat kepadatan sebanyak 424 ppi yang menampilkan teknologi "Triluminos" daripada Sony. Peranti pintar ini juga dilengkapkan dengan processor 64-bit 2.0 GHz octa-core Qualcomm Snapdragon 810 dengan 3 GB RAM. Peranti pintar ini memiliki penyimpanan memori dalaman yang sebesar 32 GB serta menyokong kartu ekspansi microSD yang sampai 200 GB. Baterinya mempunyai kapasiti yang sebesar 2900 mAh, tetapi bateri ini tidak dapat dikeluarkan.
Kamera belakang Xperia Z5 adalah 23 megapixels dengan ukuran sensor 1/2.3 inci dan apertur f/2.0, menampilkan pengesah gambar yang baru iaitu Sony Exmor RS image sensor, tidak sama dengan pengesah gambar 20.7 megapixels yang digunakan di semua model yang sebelumnya, mulai dari Xperia Z1. Sama dengan Xperia M5, peranti pintar ini juga mempunayi hybrid autofocus yang mempergunakan phase detection autofocus supaya dapat fokus kepada objek dengan hanya 0.03 saat.
Xperia Z5 juga mempunyai reka bentuk yang baru untuk butang power terletak di sisi kanan yang dilengkapkan dengan sistem pembaca cap jari yang dapat digunakan untuk membuka telefon. Namun, sistem pembaca cap jari ini dilumpuhkan di dalam versi Amerika Syarikat  disebabkan perkara yang berkaitan dengan "keputusan bisnis", meskipun sistem pembaca cap jari ini dapat dipulihkan dengan mengubahsuai firmware.

Perisian

Xperia Z5 adalah pra dipasang dengan Android Lollipop dengan antaramuka tersendiri daripada Sony dan perisian yang tertentu. Aplikasi yang pra dipasang di Z5 memberikan akses kepada perkhidmatan yang disediakan oleh Google, termasuk Google Play, yang dapat digunakan untuk memuat turun dan mendapatkan aplikasi, musik, filem, dan e-buku.
Sekarang, Xperia Z5 bersiap sedia untuk dinaik taraf kepada Android Marshmallow  dan Android Nougat.